Document ID: 32005R1215

KOMISSION ASETUS (EY) N:o 1215/2005,
annettu 28 päivänä heinäkuuta 2005,
viinialalla sovellettavista siirtymätoimenpiteistä Unkarin Euroopan unioniin liittymisen vuoksi annetun asetuksen (EY) N:o 1990/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen,
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 41 artiklan ensimmäisen kohdan,
sekä katsoo seuraavaa:
(1)
Viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) 27 artiklan 3 kohdassa säädetään, että jokaisen luonnollisen henkilön, oikeushenkilön tai henkilöryhmittymän, joka on valmistanut viiniä, on toimitettava tislattavaksi kaikki tämän viininvalmistuksen sivutuotteet.
(2)
Viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetussa komission asetuksessa (EY) N:o 1623/2000 (2) säädetään kyseisen velvoitteen soveltamista koskevat säännöt ja kyseisen asetuksen 49 artiklassa tietyistä poikkeusmahdollisuuksista.
(3)
Unkari on hyväksynyt tarvittavat toimenpiteet, joita tämän tislausvelvoitteen noudattaminen edellyttää, mutta viininvalmistuksen sivutuotteita käsittelevien uusien tislaamojen rakentaminen on viivästynyt. Sen vuoksi markkinointivuoden 2004/2005 sivutuotteiden tislaus tapahtuu osittain vuonna 2005/2006. Kapasiteetti ei kuitenkaan nykyisellään riitä siihen, että kahden markkinointivuoden kaikki sivutuotteet tislataan samaan aikaan.
(4)
Komission asetuksella (EY) N:o 1990/2004 (3) Unkarin sallitaan vapauttaa tiettyjä tuottajaryhmiä viininvalmistukseen liittyvien sivutuotteiden tislausvelvoitteesta markkinointivuonna 2004/2005. Edellä mainitun tilanteen perusteella kyseisen vapauttamisen voimassaoloa olisi jatkettava markkinointivuonna 2005/2006.
(5)
Sen vuoksi (EY) N:o 1990/2004 asetus olisi muutettava.
(6)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1990/2004 1 artiklassa ilmaisu ”markkinointivuoden 2004/2005” ilmaisulla ”markkinointivuoden 2005/2006”.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 2005.

Labels: 18
15
17
6